શહેરમાં ઘણા સમયથી જાહેર રોડ પર જ્યાં ત્યાં ગેરકાયદેસર કતલખાનાઓ ચાલતા હોવા સામે રામ જન્મોત્સવ સમિતી દ્વારા પાલિકાના મુખ્ય અધિકારી સી. બી. રબારીને આવેદનપત્ર આપી રજૂઆત કરી છે કે, શહેરના વડલી ચોક, નવા દરવાજા, હુસેની ચોક, પાંચપીપળા રોડ પુલ પાસે, નવાગઢ ગઢની રાંગમાં તેમજ પાલિકાના દેરડી રોડ પરના આવાસોમાં બિલાડીના ટોપની જેમ કોઈ પણ પ્રકારની મંજૂરી કે લાયસન્સ વગર જાહેર રોડ કતલખાનાઓ ખુલી ગયા છે તેમાંય હુસેની ચોકના ગેરકાયદેસર કતલખાનામાં ગૌવંશની કતલ કરવામાં આવે છે જયારે નવા દરવાજા વિસ્તારમાં જાહેર રોડ પર કતલખાનાંઓ ચાલુ છે અને અહીંથી જ સ્વામી નારયણ મંદિર, તપસ્વીજીની ઓરડી, ઉતરાખંડી હનુમાન મંદિર, ચંદ્રમૌલેશ્વર મંદિર તેમજ ભીડભંજન મહાદેવ મંદિરે જઈ શકાય છે અને આ રસ્તા પર જ રોડ પર જ કતલખાનાઓ હોય અને ત્યાં પશુઓની કતલ કર્યા બાદ દુકાનો બહાર રસ્તા પર લોહી તેમજ પશુઓના અવયવો પડયા રહેતા હોવાથી ધાર્મિક દેવસ્થાને જતા શ્રાધ્ધાળુઓના પગ હેઠળ આ ગંદકી કચડાતી હોય ધાર્મિક લાગણી પણ દુભાય છે.